CELEX: 62016TA0703
Language: bg
Date: 2017-12-13 00:00:00
Title: Дело T-703/16 RENV: Решение на Общия съд от 13 декември 2017 г. — CJ/ECDC (Публична служба — Договорно наети служители — Срочен договор — Предсрочно прекратяване — Член 47, буква б), точка ii) от УРДС — Правила относно предизвестието — Отговорност — Неимуществена вреда)

5.2.2018   
            
            
               BG
            
            
               Официален вестник на Европейския съюз
            
            
               C 42/22
            
         Решение на Общия съд от 13 декември 2017 г. — CJ/ECDC
   (Дело T-703/16 RENV) (1)
   
   ((Публична служба - Договорно наети служители - Срочен договор - Предсрочно прекратяване - Член 47, буква б), точка ii) от УРДС - Правила относно предизвестието - Отговорност - Неимуществена вреда))
   (2018/C 042/31)
   Език на производството: английски
   
      Страни
   
   
      Ищец: CJ (представител: V. Kolias, адвокат)
   
      Ответник: Европейски център за профилактика и контрол върху заболяванията (ECDC) (представители: J. Mannheim и A. Daume, подпомагани от D. Waelbroeck и A. Duron, адвокати)
   
      Предмет
   
   Искане на основание член 270 ДФЕС за присъждане на обезщетение за вредите, които ищецът твърди, че е претърпял вследствие на решението на директора на ECDC, за което е уведомен на 24 февруари 2012 г. и с което предсрочно е прекратен договорът му като договорно нает служител
   
      Диспозитив
   
   
               1)
            
            
               Осъжда Европейския център за профилактика и контрол върху заболяванията (ECDC) да заплати на CJ обезщетение за неимуществени вреди в размер на 2 000 EUR.
            
         
               2)
            
            
               Отхвърля иска по дело F-161/12 в останалата му част.
            
         
               3)
            
            
               CJ и ECDC понасят направените от тях разноски във връзка с първоначалното производство пред Съда на публичната служба на Европейския съюз по дело F-161/12, с производството по обжалване по дело T-370/15 P и настоящото производство за ново разглеждане.
            
         
      (1)  ОВ C 311, 21.9.2015 г.